ไฟแนนซ์ทูเดย์
คนใน &#8220;สำนักงบประมาณ&#8221;
20 ส.ค. 2554

คนใน “สำนักงบประมาณ” 
โดย..ซามูไร บอนด์
ถึงกับงง เมื่อที่ประชุมคณะรัฐมนตรีเมื่อวันที่ 3 พ.ค. อนุมัติทิ้งทวนเงินมหาศาล แต่เมื่อตรวจสอบดูก็ไม่มีผลอะไรมาก เพราะโครงการที่ใช้เงินมโหฬารส่วนใหญ่เป็นการขออนุมัติกรอบวงเงินตั้งแต่ปี 2555 ถ้ารัฐบาลใหม่ไม่ใช่ประชาธิปัตย์ ก็มีสิทธิยกเลิก




แต่ที่น่า ซีเรียส ที่สุดก็คือ การอนุมัติงบกลาง 1.3 หมื่นล้านบาท ภายใต้อำนาจของนายกรัฐมนตรีนี่แหละ เพราะมีทั้งขึ้นเงินเดือน เพิ่มค่ารักษาพยาบาล เพิ่มบุคลากร ช่วยเหลือผู้ประสบอุทกภัยและวาตภัย เรียกว่ามาเป็นชุด แม้จะอยู่ใน 12 หมวดที่สามารถใช้งบกลางได้ แต่คนในสำนักงบประมาณเขาก็สงสัย ทำไมมากระจุกใช้เอาวันสุดท้าย
แบงก์พาณิชย์หลายแห่งลงมาแข่งเรื่องออนไลน์หมดแล้ว เริ่มจาก “ทีเอ็มบี” ทหารไทย ตอนนี้ ยูโอบี ก็เริ่มๆ แล้ว เช่น พวกเว้นค่าธรรมเนียมการโอนบางอย่าง ล่าสุด กรุงไทย ทั้งที่เป็นแบงก์รัฐแท้ๆ อยู่เฉยๆ ก็ได้ แต่ยังต้องมูฟเรื่องนี้ ส่วนแบงก์ใหญ่ๆ ที่ยังหวังฟาดค่าธรรมเนียมแพงๆ ระวังเสียลูกค้าไม่รู้ด้วยนะ
เห็น กรณ์ จาติกวณิช มีวิวาทะเรื่องร้านอาหารในเฟซบุ๊กแล้ว ก็อยากบอกว่า รมว.คลังไม่ควรเอาพิมเสนไปแลกกับเกลือ ร้อก..ก เพราะคนที่ กรณ์ ทะเลาะด้วยน่ะ เมื่อเร็วๆ นี้ก็เพิ่งไปพักโรงแรมในเครือที่พรรคพวกตัวเองฌาปนกิจไปหมาดๆ เฮ้อ